# Күгәрсен (Ейәнсура районы)

Күгәрсен (рус. Кугарчи; элекке атамалары Сәлих, Аҡҡондоҙ) — Башҡортостан Республикаһының Ейәнсура районындағы ауыл.
ОКАТО коды — 80226834001.

# Күгәрсен (Ейәнсура районы)
## Географик урыны

Күгәрсен ауылы Оло Һүрәм йылғаһы ҡушылдығы Ямашлы йылғаһы тамағында урынлашҡан.
* Район үҙәгенә тиклем (Иҫәнғол): 24 км
* Яҡындағы тимер юл станцияһы (Һарыҡташ): 78 км

# Күгәрсен (Ейәнсура районы)
## Тарихы

Ауылға ΧΙΧ быуат башында (башҡа мәғлүмәттәр буйынса, ΧΥΙΙΙ быуаттың 2‑се яртыһы), бер мәғлүмәт буйынса, Ырымбур өйәҙе Үҫәргән улусы башҡорттары үҙҙәренең аҫаба ерҙәрендә, икенсе мәғлүмәткә ярашлы, керҙәшлек килешеүе буйынса Минзәлә өйәҙе Ҡарамалы ауылы кешеләре нигеҙ һала. 1812 йылда керҙәшлек шарттарында бында Бөгөлмә өйәҙе Яңы Митрәй ауылы кешеләре килеп урынлаша. Ауыл шулай уҡ Сәлих (Аҡҡондоҙ) атамалары менән дә теркәлгән. 1866 йылда 31 йортта 301 кеше йәшәгән. Малсылыҡ, игенселек менән шөғөлләнгәндәр. Мәсет булған. XX быуаттың 30‑сы йылдарынан хәҙерге исемен йөрөтә. 1935—1936 йылдарҙа Ейәнсура районының административ үҙәге булған.

# Күгәрсен (Ейәнсура районы)
## Хәҙерге осор

Күгәрсен ауылы Һүрәм ауыл Советына ҡарай. Ауылда урта мәктәп, балалар баҡсаһы, амбулатория, мәҙәниәт йорто, китапхана, мәсет, магазиндар, "Ямашла" яуаплылығы сикләнгән йәмғиәтенең ял базаһы бар.

# Күгәрсен (Ейәнсура районы)
## Билдәле шәхестәре

* Ғүмәров Хәйҙәр Сәғит улы (10.02.1936) — хеҙмәт һәм юғары мәктәп ветераны, ғалим-инженер-механик. 1958–1995 йылдарҙа «Мотор» ғилми производство предприятиеһы хеҙмәткәре, бер үк ваҡытта 1982 йылдан Өфө нефть институтының һәм Өфө дәүләт нефть техник университеты уҡытыусыһы. Техник фәндәр докторы (1989), профессор (1990). Башҡорт АССР-ының атҡаҙанған фән һәм техника эшмәкәре (1980). Октябрь Революцияһы (1984) һәм Хеҙмәт Ҡыҙыл Байраҡ (1976) ордендары кавалеры.
* Дурасов Владимир Александрович (14.07.1935) — совет дәүләт эшмәкәре. 1986—1989 йылдарҙа СССР-ҙың төҫлө металлургия министры, 1989—1991 йылдарҙы СССР-ҙың Дәүләт план комитеты рәйесенең беренсе урынбаҫары — СССР Министры. Ике Хеҙмәт Ҡыҙыл Байраҡ ордены кавалеры.
* Кәримов Марат Нәби улы (9.01.1930) — шағир, тәржемәсе, журналист. 1958 йылдан СССР Яҙыусылар союзы ағзаһы. Башҡортостан Республикаһының халыҡ шағиры (2003) һәм атҡаҙанған мәҙәниәт хеҙмәткәре (1994). Фәтих Кәрим исемендәге премия лауреаты (2001).
* Кәримов Нәбиулла Ғимаҙелислам улы (15.09.1887—10.10.1971) — педагог. РСФСР мәктәбенең атҡаҙанған уҡытыусыһы (1949). Ленин ордены кавалеры (1949).
* Хөсәйенов Айҙар Гайдар улы (28.02.1965) — журналист, шағир, драматург һәм тәржемәсе. 2012 йылдан «Истоки» гәзитенең баш мөхәррире.
* Әбделминев Ким Ғимаҙи улы (5.01.1947) — СССР һәм Рәсәй химиктехнологы һәм уҡытыусы. Техник фәндәр докторы (1998), профессор (2003).

# Күгәрсен (Ейәнсура районы)
## Халыҡ һаны

Халҡы: 1900 йылда — 737 кеше, 1920 йылда — 918 кеше иҫәпләнгән. Татарҙар (69 %), башҡорттар (30 %) йәшәй (2002).
| Йыл | Халыҡ һаны | Халыҡ һаны |
| 1939 | 930 | |
| 1959 | 1034 | |
| Йыл | Халыҡ һаны | Халыҡ һаны |
| 1970 | 1026 | |
| 1979 | 837 | |
| Йыл | Халыҡ һаны | Халыҡ һаны |
| 1989 | 835 | |
| 2002 | 918 | |
| Йыл | Халыҡ һаны | Халыҡ һаны |
| 2009 | 951 | |
| 2010 | 856 | |

# Күгәрсен (Ейәнсура районы)
## Урамдары

* Ҡарабаш урамы (рус. улица Карабаш)
* Ҡарасаған урамы (рус. улица Карасаган)
* Комсомол урамы (рус. Комсомольская улица)
* Тыныслыҡ урамы (рус. улица Мира)
* Йәштәр урамы (рус. Молодежная улица)
* Үҙәк урам (рус. Центральная улица)
* Шоссе урамы (рус. Шоссейная улица)
* Ямашлы урамы (рус. Ямашлинская улица)

# Күгәрсен (Ейәнсура районы)
## Тирә-яҡ мөхит
### Ер-һыу атамалары

* Йылантау тауы

# Күгәрсен (Ейәнсура районы)
## Видеояҙмаларҙа

* Кугарчи